b"\n_START_ARTICLE_\nGoogle Map Maker\n_START_SECTION_\nHist\xc3\xb2ria\n_START_PARAGRAPH_\nL'Eina es va posar en funcionament el 2008, i des de llavors, no ha parat de cr\xc3\xa9ixer, comen\xc3\xa7ant per Estats Units, l'eina s'ha anat expandint per tot el m\xc3\xb3n, de fet ja est\xc3\xa0 arrelada els 5 continents.\n_START_SECTION_\nFuncionament\n_START_PARAGRAPH_\nEl funcionament de Map Maker es divideix en dues etapes\xc2\xa0: La primera, quan un usuari reporta el problema o correcci\xc3\xb3 gr\xc3\xa0ficament, hi afegeix els detalls i ho valida per la revisi\xc3\xb3. Llavors aquella correcci\xc3\xb3, entrar\xc3\xa0 a un proc\xc3\xa9s de revisi\xc3\xb3 que, tant altres usuaris del servei, com gent de Google podran revisar, acceptar o denegar. D'altra banda el Map maker ens presenta una UI tipus WYSIWYG on l'usuari pot fer diferents coses com per exemple\xc2\xa0:\n_START_SECTION_\nAfegir un lloc\n_START_PARAGRAPH_\nAquesta opci\xc3\xb3 de Map Maker et d\xc3\xb3na la possibilitat d'afegir un lloc al mapa, aix\xc3\xad doncs et permetr\xc3\xa0 posar un marcador all\xc3\xa0 on es trobi el lloc, i a continuaci\xc3\xb3 et demanar\xc3\xa0 un seguit de caracter\xc3\xadstiques del lloc.\n_START_SECTION_\nDibuixar una l\xc3\xadnia\n_START_PARAGRAPH_\nAquesta eina s'utilitza per als elements que tenen una estructura lineal i allargada, com poden ser\xc2\xa0: carreteres, vies de tren, rius, carrils bici... El procediment \xc3\xa9s senzill, nom\xc3\xa9s es tracta de dibuixar la l\xc3\xadnia sobre la imatge del sat\xc3\xa8l\xc2\xb7lit i classificar-la segons el tipus de caracter\xc3\xadstiques que presenti la zona per la qual la l\xc3\xadnia ha estat tra\xc3\xa7ada (cam\xc3\xad, autopista, riu...)\n_START_SECTION_\nDibuixar una figura\n_START_PARAGRAPH_\nAquesta caracter\xc3\xadstica s'usa principalment, per delimitar zones concretes, com un nou barri, una nova urbanitzaci\xc3\xb3, un complex industrial. El procediment d'aplicaci\xc3\xb3 \xc3\xa9s similar a l'anterior, amb una difer\xc3\xa8ncia, que la l\xc3\xadnia ha d'acabar all\xc3\xa0 on ha comen\xc3\xa7at."